PATVIRTINTA

Kupiškio rajono savivaldybės kultūros centro

direktoriaus 2021 m. rugsėjo d.

įsakymu Nr. V-

**KUPIŠKIO RAJONO SAVIVALDYBĖS KULTŪROS CENTRO**

**MĖGĖJŲ MENO IR ETNINĖS KULTŪROS SKYRIAUS**

**CHOREOGRAFO PAREIGYBĖS APRAŠYMAS**

**I SKYRIUS**

**PAREIGYBĖ**

1. Kupiškio rajono savivaldybės kultūros centro (toliau – Kultūros centro) choreografas yra kultūros ir meno darbuotojas, dirbantis pagal darbo sutartį ir gaunantis atlyginimą iš savivaldybės biudžeto.
2. Pareigybės kodas pagal Lietuvos profesijų klasifikatorių – 265302.
3. Pareigybės lygis - B lygis.
4. Choreografo pareigybės paskirtis – šokių kolektyvo funkcijoms, uždaviniams ir pareigoms vykdyti, organizuoti, planuoti, derinti ir kontroliuoti šokių kolektyvo darbą, rengti programas, dalyvauti konkursuose, šventėse, festivaliuose ir pan.

**II SKYRIUS**

**BENDROSIOS NUOSTATOS**

1. Choreografas yra Kultūros centro Mėgėjų meno ir etninės kultūros skyriaus darbuotojas, tiesiogiai pavaldus Mėgėjų meno ir etninės kultūros skyriaus vedėjui, atskaitingas Kultūros centro direktoriaus pavaduotojui kultūrai ir Kultūros centro direktoriui.
2. Choreografą į darbą priima ir atleidžia, nustato su darbo santykiais susijusių išmokų dydį, atlieka kasmetinį premijavimą ir kt. Kultūros centro direktorius.
3. Keičiantis choreografui, muzikinis inventorius, koncertiniai rūbai ir kitas jam priskirtas turtas bei dokumentai perduodami priimančiajam pagal aktą, kurį surašo tam tikslui sudaryta ir Kupiškio kultūros centro direktoriaus įsakymu patvirtinta komisija.
4. Choreografui nesant darbe dėl pateisinamų priežasčių, jo pareigas atlieka kitas darbuotojas, skirtas Kultūros centro direktoriaus nustatyta darbuotojų pavadavimo tvarka. Pavaduojantis darbuotojas įgyja atitinkamas teises ir atsako už tinkamą jam paskirtų pareigų vykdymą.
5. Choreografas vadovaujasi Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, Lietuvos Respublikos autorinių teisių įstatymu, Lietuvos Respublikos etninės kultūros valstybinės globos pagrindų įstatymu, Lietuvos Respublikos dainų švenčių įstatymu, kitais Lietuvos Respublikos įstatymais ir poįstatyminiais aktais, Kultūros ministerijos, Švietimo ir mokslo ministerijos, Savivaldybių teisės norminiais aktais, Lietuvos Respublikos Vyriausybės nutarimais, Kupiškio rajono savivaldybės tarybos sprendimais, mero potvarkiais, Kultūros centro nuostatais, Kultūros centro vidaus darbo taisyklėmis, Kultūros centro direktoriaus įsakymais, darbų saugos instrukcijomis, šiuo pareigybės aprašymu.

**III SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

1. Turėti choreografinį išsilavinimą, bet ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą.
2. Gebėti:
   1. suburti mėgėjų šokių grupę, savarankiškai organizuoti jos darbą ir jai vadovauti;
   2. dirbti komandoje;
   3. bendradarbiauti su kitų įstaigų darbuotojais būtinais funkcijoms atlikti klausimais.
3. Išmanyti:
   1. darbo su choreografine grupe specifiką, choreografijos žanro ypatumus bei kūrybiškumo pritaikymo scenoje galimybes.
   2. raštvedybos taisykles, sklandžiai, taisyklinga valstybine kalba dėstyti mintis raštu ir žodžiu.
4. Turėti darbo kompiuteriu (MS Office: MS Word, MS Excel, MS Power Point, Internet Explorer, Acrobat Reader) įgūdžius.
5. Mokėti užsienio kalbą (anglų, rusų).
6. Mokėti ieškoti problemų sprendimo būdų.
7. Būti kūrybišku, komunikabiliu, iniciatyviu, pareigingu.
8. Elgesiu ir veikla nepažeisti etikos principų ir taisyklių.
9. Žinoti darbų saugos, priešgaisrinės saugos, elektrosaugos reikalavimus ir jų laikytis.

**IV SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Choreografo pareigas einantis darbuotojas vykdo šias funkcijas:
   1. suburia mėgėjų šokių kolektyvus, jiems vadovauja, savarankiškai organizuoja jų darbą, parenka repertuarą, rūpinasi meniniu lygiu ir sceniniu įvaizdžiu;
   2. planuoja ir koordinuoja mėgėjų šokių kolektyvų meninę veiklą, derindamas su direktoriaus pavaduotoju kultūrai;
   3. vadovauja mėgėjų šokių kolektyvų repeticijoms (individualioms, grupinėms ir jungtinėms).
   4. nustatytu laiku direktoriaus pavaduotojui kultūrai pristato veiklos programas, renginių planus, rengia metinę darbo ataskaitą, metinį veiklos ir poreikių planą, kontroliuoja plano vykdymą;
   5. rūpinasi mėgėjų šokių kolektyvų veiklos reklama;
   6. organizuoja šokių dienas, rengia choreografinius pasirodymus, koncertus, šokių kolektyvų jubiliejines šventes ir koncertines išvykas;
   7. prisideda prie Kultūros centro renginių, edukacinių programų iniciavimo, rengimo ir įgyvendinimo;
   8. padeda rengti valstybinių švenčių ir atmintinų datų minėjimus, kalendorines šventes, kaimų sueigas, vakarones, parodas ir kt.;
   9. dalyvauja Kultūros centro renginiuose, rajono, regiono, respublikinėse ir tarptautinėse žanrinėse apžiūrose, siekia aukštesnės kategorijos;
   10. rūpinasi mėgėjų meno šokių kolektyvų koncertinių drabužių, instrumentų, dekoracijų ir butaforijos priežiūra bei jų atnaujinimu;
   11. organizuoja šokių kolektyvų veiklos rėmėjų paiešką;
   12. darbo sezono pradžioje pateikia Kultūros centro direktoriui tvirtinti kolektyvo veiklos programą, repeticijų grafikus;
   13. pildo kolektyvo darbo apskaitos žurnalą, tvarko šokių kolektyvų veiklos dokumentus;
   14. laiku pateikia darbo ataskaitas ir informacinę medžiagą;
   15. rengia ir įgyvendina sociokultūrinius, etnokultūros bei edukacinius projektus;
   16. nuolat gilina žinias, kelia profesinę kvalifikaciją kursuose ir seminaruose, užsiima savišvieta;
   17. laikosi darbo drausmės, darbų ir priešgaisrinės saugos, elektrosaugos reikalavimų;
   18. laiku pasitikrina sveikatą;
   19. tausoja priskirtą materialinį turtą;
   20. atlieka kitas įstatymais bei kitais teisės aktais nustatytas funkcijas kultūros srityje;
   21. dalyvauja pramoginių šokių asociacijos veikloje;
   22. vykdo kitus šiame pareigybės aprašyme nenumatytus nenuolatinius Kultūros centro direktoriaus pavedimus.

**V SKYRIUS**

**ŠIAS PAREIGAS EINANČIO DARBUOTOJO TEISĖS**

1. Turėti tinkamas sąlygas savo darbo funkcijoms vykdyti.
2. Turėti atostogas įstatymų nustatyta tvarka.
3. Kelti kvalifikaciją kursuose, seminaruose.
4. Teikti Kultūros centro administracijai pasiūlymus rengiant Kupiškio kultūros centro metinius bei strateginius planus.
5. Siūlyti, inicijuoti ir organizuoti įvairias šventes, renginius ar kitokius projektus, susijusius su savo kolektyvų meniniu žanru.
6. Iš Kultūros centro direktoriaus, direktoriaus pavaduotojo kultūrinei veiklai ir Kultūros centro skyrių gauti informaciją ir dokumentus savo tiesioginėms pareigoms vykdyti.
7. Teikti informaciją apie Kultūros centro veiklą ar dalyvauti kitų institucijų renginiuose tik gavus Kultūros centro direktoriaus sutikimą.
8. Kilus konfliktui ar atsiradus nenumatytoms problemoms, kreiptis tiesiogiai į Kupiškio kultūros centro direktorių.
9. Turėti ir kitų teisių, kurios neprieštarauja Lietuvos Respublikos įstatymams ir kitiems teisės aktams.

**VI SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Choreografo pareigas einantis darbuotojas atsako už:
   1. šiame pareigybės aprašyme numatytų pareigų vykdymą, darbo kokybę, savalaikį pavedamų vienkartinių užduočių įvykdymą;
   2. darbo drausmės, darbo saugos ir vidaus darbo tvarkos taisyklių laikymąsi;
   3. su veikla susijusių dalyvių saugumą;
   4. tai, kad mėgėjų meno šokių kolektyvai kasmet paruoštų naujas programas ir parodytų jas visuomenei;
   5. racionalų darbo laiko panaudojimą;
   6. tai, kad mėgėjų meno šokių kolektyvai laiku dalyvautų Kultūros centro organizuojamuose renginiuose ar įvairiuose projektuose;
   7. kolektyvo darbo apskaitos žurnalo duomenų tikslumą;
   8. darbo ataskaitų duomenų tikslumą;
   9. savo darbo rezultatus atsiskaito Kultūros centro direktoriaus pavaduotojui kultūrinei veiklai raštu pateikdamas darbo ataskaitas, už vienkartinių užduočių įvykdymą – raštu arba žodžiu įvykdęs užduotį;
   10. mėgėjų meno kolektyvams patikėtus koncertinius drabužius bei kitas materialines vertybes;
   11. materialinių vertybių tinkamą eksploatavimą, priežiūrą, apsaugą;
   12. savo veiksmus, profesinės etikos klaidas, aplaidumą, padarytą žalą ir kompetencijos viršijimą pagal Lietuvos Respublikos įstatymus.
2. Choreografas už darbo drausmės pažeidimus gali būti traukiamas drausminėn atsakomybėn įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir įsipareigoju jį vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

20\_\_\_\_-\_\_\_\_\_-\_\_\_\_\_